CELEX: 
Language: lv
Date: 2009-09-26 00:00:00
Title: 2009/667/EK: Eiropas Parlamenta Lēmums ( 2009. gada 23. aprīlis ) par Eiropas Dzelzceļa aģentūras 2007. finanšu gada budžeta izpildes apstiprināšanu#Eiropas Parlamenta Rezolūcija ( 2009. gada 23. aprīlis ) ar konstatējumiem, kas ir neatņemama daļa no Lēmuma par Eiropas Dzelzceļa aģentūras 2007. finanšu gada budžeta izpildes apstiprināšanu

26.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 255/167
            
         
      EIROPAS PARLAMENTA LĒMUMS
   
   (2009. gada 23. aprīlis)
   par Eiropas Dzelzceļa aģentūras 2007. finanšu gada budžeta izpildes apstiprināšanu
   (2009/667/EK)
   EIROPAS PARLAMENTS,
   
               —
            
            
               ņemot vērā Eiropas Dzelzceļa aģentūras 2007. finanšu gada galīgos pārskatus (1),
            
         
               —
            
            
               ņemot vērā Revīzijas palātas ziņojumu par Eiropas Dzelzceļa aģentūras 2007. finanšu gada pārskatiem, ar Aģentūras atbildēm (2),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu un it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
            
         
               —
            
            
               ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (4), un it īpaši tās 39. pantu,
            
         
               —
            
            
               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0165/2009),
            
         
               1.
            
            
               sniedz Eiropas Dzelzceļa aģentūras izpilddirektoram apstiprinājumu par aģentūras 2007. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzelzceļa aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Hans-Gert PÖTTERING
         
      
      
         
            Ģenerālsekretārs
         
         Klaus WELLE
         
      
   
   
      (1)  OV C 278, 31.10.2008., 53. lpp.
   
   
      (2)  OV C 311, 5.12.2008., 92. lpp.
   
   
      (3)  OV L 248, 16.9.2002., 1. lpp.
   
   
      (4)  OV L 164, 30.4.2004., 1. lpp.
   
   
      (5)  OV L 357, 31.12.2002., 72. lpp.
   
   
      
         EIROPAS PARLAMENTA REZOLŪCIJA
      
      (2009. gada 23. aprīlis)
      ar konstatējumiem, kas ir neatņemama daļa no Lēmuma par Eiropas Dzelzceļa aģentūras 2007. finanšu gada budžeta izpildes apstiprināšanu
      EIROPAS PARLAMENTS,
      
                  —
               
               
                  ņemot vērā Eiropas Dzelzceļa aģentūras 2007. finanšu gada galīgos pārskatus (1),
               
            
                  —
               
               
                  ņemot vērā Revīzijas palātas ziņojumu par Eiropas Dzelzceļa aģentūras 2007. finanšu gada pārskatiem, ar Aģentūras atbildēm (2),
               
            
                  —
               
               
                  ņemot vērā Padomes 2009. gada 10. februāra ieteikumu (5588/2009 – C6-0060/2009),
               
            
                  —
               
               
                  ņemot vērā EK līgumu un it īpaši tā 276. pantu,
               
            
                  —
               
               
                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
               
            
                  —
               
               
                  ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (4), un it īpaši tās 39. pantu,
               
            
                  —
               
               
                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
               
            
                  —
               
               
                  ņemot vērā Reglamenta 71. pantu un V pielikumu,
               
            
                  —
               
               
                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0165/2009),
               
            
                  A.
               
               
                  tā kā Eiropas Revīzijas palāta (ERP) ir norādījusi, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;
               
            
                  B.
               
               
                  tā kā 2008. gada 22. aprīlī Parlaments sniedza Eiropas Dzelzceļa aģentūras izpilddirektoram apstiprinājumu attiecībā uz aģentūras 2006. finanšu gada budžeta izpildi (6),
               
            
                  1.
               
               
                  atzinīgi vērtē to, ka ERP ir sniegusi pozitīvu ticamības deklarāciju par 2007. finanšu gadu, kaut gan ticamības deklarācijā par 2006. finanšu gadu attiecībā uz pakārtoto darījumu likumību un pareizību ERP bija norādījusi, ka ir izņēmumi;
               
            
                  2.
               
               
                  konstatē, ka aģentūrai no 2007. gada budžeta bija piešķirti EUR 16 645 000 saistību apropriācijās un maksājumu apropriācijās;
               
            
                  3.
               
               
                  atzīmē, ka, atbildot uz ERP 2006. gada ziņojumu, papildu izmaksas, ko rada pienākums strādāt divās dažādās pilsētās – administrācija atrodas Valansjēnā, bet sanāksmes notiek Lillē –, aģentūra novērtēja EUR 450 000 apmērā, neskaitot netiešās izmaksas, piemēram, pārbraucienu vai papildu administratīvā darba dēļ “izšķiesto” darba laiku;
               
            
                  4.
               
               
                  pauž nožēlu par to, ka divas darba vietas kavē aģentūras darbību un rada papildu izmaksas Eiropas nodokļu maksātājiem; atzīmē – nolīguma ar uzņemšanas valsti projektā ir paredzēts, ka papildu izmaksas sedz uzņemšanas valsts;
               
            
                  5.
               
               
                  atzinīgi vērtē to, ka, reaģējot uz ERP kritiku par pamatlīdzekļu fiziskās inventarizācijas trūkumu, aģentūra 2008. gada jūnijā veica fizisko inventarizāciju un tagad visi pamatlīdzekļi ir marķēti un būs reģistrēti inventāra sarakstā;
               
            
                  6.
               
               
                  atzīmē ERP pausto kritiku attiecībā to, ka tika konstatētas nepilnības dažās atlases procedūrās un ka aģentūra vēl nebija pabeigusi darbā pieņemšanas procedūru izstrādi;
               
            
                  7.
               
               
                  aicina aģentūru pildīt atbildēs uz ERP ziņojumu doto solījumu, ka pilnīgs darbā pieņemšanas procedūru piemērošanas kārtības apraksts galīgā variantā tiks pieņemts 2009. gada pirmajā ceturksnī;
               
            Budžeta plānošana un izpilde
      
                  8.
               
               
                  atzīmē, ka ERP, sniedzot ticamības deklarāciju bez piezīmēm, tomēr īpašu uzmanību pievērš apsvērumiem, kas izklāstīti par budžeta plānošanu un izpildi;
               
            
                  9.
               
               
                  atzīmē, ka ERP 2006. gada ziņojumā norādītais aģentūras 2007. gada galīgais budžets bija EUR 16 600 000, ieskaitot rezervi EUR 1 900 000 apmērā; turklāt atzīmē, ka 2007. gada beigās EUR 3 400 000, tostarp rezervi, nācās anulēt un ka vēl EUR 2 700 000 tika pārnesti uz 2008. gadu;
               
            
                  10.
               
               
                  ir noraizējies par ERP secinājumu, ka nav izlietoti vairāk kā 35 % no galīgajām apropriācijām, kas, kā uzskata ERP, liecina par nopietnām nepilnībām aģentūras plānošanas un budžeta procedūrās;
               
            
                  11.
               
               
                  atzīmē – aģentūra, sniedzot atbildes ERP, atsaucas uz to, ka 2007. gada budžets tika sagatavots neilgi pēc tam, kad aģentūra bija kļuvusi finansiāli neatkarīga un tai nebija iepriekšējas pieredzes, lai pamatotu tāmes, un ka neskaidrība par to, vai un kad būtu iespējams izlietot rezervi, radīja nepieciešamību plānot darbības, neņemot vērā rezervi;
               
            
                  12.
               
               
                  pauž satraukumu par ERP konstatēto, ka, lai gan liela daļa aģentūras budžeta līdzekļu nebija izlietota, papildu naudas līdzekļi, kurus tā pieprasīja un saņēma no Komisijas, krietni pārsniedza faktiski vajadzīgo naudas līdzekļu apjomu;
               
            
                  13.
               
               
                  atzīmē, ka 2007. gada sākumā aģentūras rīcībā bija naudas līdzekļi aptuveni EUR 2 300 000 apmērā un ka tā pieprasīja un saņēma no Komisijas vēl EUR 17 000 000 skaidrā naudā; atzīmē, ka 2007. gadā veikto maksājumu apjoms bija aptuveni EUR 12 500 000; secina, ka saņemto naudas līdzekļu summa par aptuveni EUR 6 800 000 pārsniedza faktiski vajadzīgo naudas līdzekļu apjomu;
               
            
                  14.
               
               
                  piekrīt ERP secinājumam, ka aģentūras naudas līdzekļu prognozes nebija atbildīgi sagatavotas, kas nesaskan ar pareizas finanšu pārvaldības principu;
               
            
                  15.
               
               
                  atzīmē – izpilddirektors rakstiskajā paskaidrojumā Parlamentam atzina, ka kopējā pieprasīto un saņemto naudas līdzekļu summa pārsniedza to, kas galu galā bija vajadzīga, un paskaidroja, ka tas bija saistīts ar zemu budžeta izpildes līmeni un pieredzes trūkumu, kura nepieciešama, lai pamatotu vajadzīgo naudas līdzekļu tāmes;
               
            
                  16.
               
               
                  atzinīgi vērtē izpilddirektora apgalvojumu, ka pa šo laiku ir atjaunināta subsīdiju iekasēšanas procedūra un labāk tiek sagatavotas vajadzīgo naudas līdzekļu tāmes;
               
            
                  17.
               
               
                  aicina aģentūru īpašu uzmanību pievērst savas naudas līdzekļu pārvaldības uzlabošanai, pamatojoties uz 15. panta 5. punktu Regulā (EK) Nr. 2343/2002, kas ir spēkā kopš 2008. gada jūlija un kas nosaka aģentūrām pienākumu īstenot naudas līdzekļu stingru pārvaldību, lai nodrošinātu, ka to skaidras naudas līdzekļi nepārsniedz pienācīgi pamatotām prasībām vajadzīgo;
               
            Saistībā ar 2006. gada budžeta izpildes apstiprinājumu veiktie pasākumi
      
                  18.
               
               
                  atgādina, ka 2006. finanšu gads bija pirmais gads, kad aģentūra bija kļuvusi par finansiāli neatkarīgu struktūru un kad tai piemēroja budžeta izpildes apstiprināšanas procedūru;
               
            
                  19.
               
               
                  atgādina, ka par 2006. gadu ERP sniedza ticamības deklarāciju ar piezīmi, jo tika konstatētas nepilnības saistībā ar piedāvājumu konkursiem, un pauž nožēlu, ka arī 2007. gadā ERP atklāja nepilnības attiecībā uz iepirkumiem;
               
            
                  20.
               
               
                  atzīmē – aģentūra, atbildot ERP, atzīst, ka joprojām nepieciešami daži uzlabojumi un ka tā pašreiz sagatavo iepirkumu rokasgrāmatu, lai standartizētu procedūras;
               
            
                  21.
               
               
                  atzīmē, ka, tāpat kā 2006. gadā, ERP ir kritizējusi nepilnības budžeta izpildē, sevišķi attiecībā uz pārnesto apropriāciju augsto līmeni;
               
            
                  22.
               
               
                  aicina aģentūru censties paaugstināt budžeta izpildes līmeni un 2008. gada ziņojumā par budžeta un finanšu vadību informēt par veiktajiem pasākumiem un sasniegtajiem rezultātiem;
               
            
                  23.
               
               
                  aicina Komisiju nodrošināt, lai aģentūra turpmāk ievērotu stingru finanšu disciplīnu un vienmēr strādātu saskaņā ar apstiprinātiem budžetiem;
               
            
                  24.
               
               
                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (7).
               
            
         (1)  OV C 278, 31.10.2008., 53. lpp.
      
      
         (2)  OV C 311, 5.12.2008., 92. lpp.
      
      
         (3)  OV L 248, 16.9.2002., 1. lpp.
      
      
         (4)  OV L 164, 30.4.2004., 1. lpp.
      
      
         (5)  OV L 357, 31.12.2002., 72. lpp.
      
      
         (6)  OV L 88, 31.3.2009., 209. lpp.
      
      
         (7)  Skatīt šā Oficiālā Vēstneša 206. lpp.